REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/168-19

2. jul 2019. godine

B e o g r a d

ZAPISNIK

SA 67. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 2. JULA 2019. GODINE

Sednica je počela u 12,00 časova.

 Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: dr Darko Laketić, Veroljub Matić, dr Dragana Barišić, Dušica Stojković, Branimir Jovanović, Momo Čolaković i Petar Petrović.

Sednici su prisustvovali i zamenici članova Odbora: Jelena Mijatović, zamenik Marka Zeljuga i Stefana Miladinović, zamenik Đorđa Milićevića.

Sednici nisu prisustvovali članovi Odbora: Aleksandar Marković, Marko Zeljug, Đorđe Milićević, prof. dr Vojislav Šešelj, Nemanja Šarović, Branka Stamenković, Goran Ćirić, Nenad Konstantinović i Nenad Čanak.

 Na predlog predsednika, Odbor je jednoglasno utvrdio sledeći

 D n e v n i r e d:

 - usvajanje zapisnika sa 66. sednice Odbora -

1. Razmatranje zahteva Dejana Radenkovića, narodnog poslanika, za davanje mišljenja za obavljanje druge javne funkcije (21 Broj 02-1966/19 od 28. juna 2019. godine);
2. Usmeravanje sredstava iz Fonda solidarnosti Narodne skupštine.

Pre prelaska na rad po utvrđenom dnevnom redu, Odbor je jednoglasno, bez primedaba, usvojio zapisnik sa 66. sednice Odbora.

**Prva tačka dnevnog reda**: Razmatranje zahteva Dejana Radenkovića, narodnog poslanika, za davanje mišljenja za obavljanje druge javne funkcije

Predsednik Odbora je upoznao članove i zamenike članova Odbora da je Dejan Radenković, narodni poslanik, podneo zahtev za davanje mišljenja da uz funkciju narodnog poslanika obavlja i funkciju člana Odbora direktora NIS a.d. Novi Sad na koju je imenovan Odlukom Skupštine akcionara NIS a.d. Novi Sad, na sednici održanoj 27. juna 2019. godine, te da je uz zahtev dostavio i akt o imenovanju.

Diskusije nije bilo.

Na predlog predsednika, Odbor je jednoglasno dao pozitivno mišljenje narodnom poslaniku Dejanu Radenkoviću, da uz funkciju narodnog poslanika obavlja i funkciju člana Odbora direktora NIS a.d. Novi Sad.

**Druga tačka dnevnog reda**: Usmeravanje sredstava iz Fonda solidarnosti Narodne skupštine

Predsednik Odbora je obavestio članove i zamenike članova Odbora da je na računu Fonda solidarnosti Narodne skupštine raspoloživo 76.732,60 dinara i predložio da se iznos usmeri Eparhiji raško-prizrenskoj, Manastir Gračanica - pomoć za narodne kuhinje na Kosovu i Metohiji, imajući u vidu dosadašnju praksu Odbora.

Diskusije nije bilo.

Na predlog predsednika, Odbor je jednoglasno doneo Odluku o usmeravanju sredstava iz Fonda solidarnosti u iznosu od 76.732,60 dinara u korist Eparhije raško-prizrenske, Manastir Gračanica - pomoć za narodne kuhinje na Kosovu i Metohiji.

Sednica je završena u 12,10 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić dr Aleksandar Martinović